Algimantas Černiauskas (1949)

Algimantas Černiauskas (g. 1949 m. rugsėjo 23 d. Marijampolėje) – Lietuvos architektas, Šiaulių miesto politinis ir visuomenės veikėjas.

 Biografija 
1967–1970 m. studijavo Kauno politechnikos institute, 1973 m. baigė Vilniaus inžinerinį statybos institutą.Visuotinė lietuvių enciklopedija, IV t. 315 psl.

1973–1990 m. dirbo Miestų statybos projektavimo instituto Šiaulių skyriaus architektas, 1985–1990 m. vyr. architektas. 1990–1994 m. Šiaulių miesto vyriausiasis architektas, Architektūros ir urbanistikos skyriaus vedėjas. 1992–1994 m. Šiaulių miesto valdybos narys. Nuo 1996 m. Vilniaus Gedimino technikos universiteto dėstytojas. 1996–2004 m. savivaldybės įmonės „Šiaulių planas“ direktoriaus pavaduotojas, vyr. architektas. Nuo 2004 m. studijos „A&U“ savininkas ir vadovas.

 Visuomeninė veikla 
1980–1990 m. LKP narys. 1990–1992 m. Šiaulių savivaldybės tarybos deputatas. Lietuvos architektų sąjungos narys, 1980–1989 m. Lietuvos architektų sąjungos Šiaulių skyriaus pirmininkas.

 Darbai 
 1975 m. Radviliškio detalusis planas
 1978 m. profilaktoriumas Plungėje
 1976 m. Skuodo detalusis planas
 1974–1985 m. Šiaulių gyvenamųjų rajonų (Dainai, Turgaus, Ežero) detalusis planas
 1986 m. Saulės laikrodžio aikštė Šiauliuose (su kitais architektais)
 1994 m. bendrovės „Lietuvos draudimas“ pastato Šiauliuose projektas
 1997–2000 m. Šiaulių centrinės dalies specialusis planas
 1998 m. Telšių apskrities administracijos pastatas
 2000 m. parduotuvė „Iris“ (Šiauliai)
 2001 m. parduotuvė „Iki“ (Telšiai)
 2002 m. Telšių centrinė turgavietė

 Šaltiniai 

Kategorija:Lietuvos architektai
Kategorija:Šiaulių politikai
Kategorija:Lietuvos urbanistai